Керчомъя (Кулӧмдін район)

Керчомъя () — Коми Республикаса сикт, Кулӧмдін районысь Керчомъя сикт овмӧдчӧминса шӧрсикт.

 Ним артмӧм 
Туялысьяс чайтӧны, мый Керчомъя сикт ним артмӧма «кер» да «чом» кывъясысь, сідзкӧ «керъя чом» (медводдза оланін)

 Фольклор 
 Керчомъя шуӧны мӧд Украинаӧн: водзынсӧ няньыс бура вӧлі воӧ да.
 Керчомъя сиктсаясӧс нимтӧны кержакъясӧн. Тадзи вӧлі шуӧны Никон кадӧдз Енлы эскысьясӧс (рочӧн: старовер).
 География 
Керчомъя пукалӧ Эжва юлӧн шуйга бокын. Сиктсянь Кулӧмдін юрсиктӧдз 38 км.

 История 
 Медводдза йӧз татчӧ овмӧдчылісны сёр неолит кадӧ на: ӧнія сиктсянь лунвылӧджык, Эжва юлӧн шуйга берегын вӧлӧма налӧн сувтланін. Археологъяс серти, йӧзыс тані олісны и «ыргӧн нэмӧ» да весиг «кӧрт нэмӧ».
 1646 — Медводдзаысь казьтыштӧма переписнӧй небӧгын: «Дер Керчема на реке Вычегде»: ӧти овмӧсын олісны Денис да Сысой Тимофеевич вокъяс. Овсӧ абу индӧма.
 1678 — Керчомъяын 5 овмӧс, но сэні олысьяс лыдын абу воддза олысьясыслӧн нимъясыс. Ӧти овмӧсын вӧлі олӧ Парфён Фёдорович Лодыгин челядьыскӧд: «... у него дети Евтихейко, Стенька, Карпушка, Мишка, Ивашко, Онтипко ...»; нывъяслысь нимъяссӧ абу индӧма. Мукӧд олысьяслысь овъяссӧ абу пасйӧма.
 1686 — Керчомъяын кыпӧдісны пу вичко, и грезд лои погостӧн. Тані лоисны вичкоын уджалысьяслӧн овмӧсъяс: поп, дяк, пӧнӧмар да прӧсвирнялӧн.
 1720 — Керчомъяын 18 овмӧс, индӧма олысьяслысь овъяссӧ. На серти позьӧ шуны, мый йӧзыс воисны Сыктыв да Емва вожысь. Шуам, Золотарёвъяс, Ладановъяс, Лютоевъяс да Лодыгинъяс эмӧсь Сыктыв вожын, а Гичевъяс — Емва вожын.

 Олысь лыд 
Грездын олӧны комияс.

 Вояс да олысь лыд 1859 1926 1939 1959 1970 1979 1989 1992 2000 2007 1534 2996 3384 2119 2462 2104 1838 1821 1741 1437

 Медводдза овъяс 
 1678 – Лодыгин
 1707 – Жикин, Кузнецов
 1720 – Ваддоров, Воробьёв, Гилев, Золотарёв, Кочанов,  Лютоев, Попов, Самарин, Тарабукин
 Культура 
 Велӧдӧм 
 Тӧдчана йӧз 
 Кочанова Дарья – Гражданскӧй тыш дырся героиня, кодӧс еджыдъяс лыйлісны 1919 воын.
 Уляшев Виталий Васильевич (1946) — коми гижысь, журналист.
 Лютоев Николай Александрович (1948) — коми журналист.
 Тимушев Эдуард Алексеевич (1962–2006) – коми поэт, журналист.

 Тӧдчана эмторъяс 
 Иван вичко (рочӧн: храм во имя Предтечи и Крестителя Господня Иоанна).
 Вад ты вылын гожӧмнас быдвося Пыжа гаж

 Ӧтуввез  
 Керчомъя сикт овмӧдчӧминса Веськӧдланінлӧн сайт

 Ӧшмӧсъяс 
 Жеребцов И.Л. Где ты живешь: Населенные пункты Республики Коми. Историко-демографический справочник. — Сыктывкар, 2000.
 Республика Коми: Административно-территориальное деление на 1 августа 1992 г. Издание пятое. — Сыктывкар, 1992.
 Республика Коми: Энциклопедия. — Сыктывкар, 1997—2000. — Т. 1—3.
 Административно-территориальное и муниципальное устройство Республики Коми (на 1 августа 2006 г.). Издание шестое, официальное / ГУ «ТФИ РК». — Сыктывкар, 2006. — 278 с.
 Игнатов М.К. Взгляд сквозь годы. — Сыктывкар: Коми небӧг лэдзанін, 1998. — 224 с.
 Игнатов М.К. Усть-Куломский район: помни прошлое, зная настоящее, делай будущее (1620–2008). — Сыктывкар, 2009. — 366 с.
 Усть-Куломский район в годы Великой Отечественной войны. Труженики тыла / Сост. Игнатов М.К.  — Сыктывкар: ООО «Коми республиканская типография», 2015. — 264 с.
 Сивкова А. Наследие Керчомъи (Хранительницей памяти самобытного коми села стала вчерашняя горожанка Нина Самарина) // Республика, 2012 во, косму тӧлысь 28 лун, 83 № (рочӧн).

 Ыстӧдъяс 

Категория:Коми Республикалӧн сиктъяс
Категория:Коми сикт-грезд
Категория:Керчомья сикт овмӧдчӧмин